Wettersteingebirge

Wettersteingebirge, alebo skrátene Wetterstein je masívne vápencové pohorie nachádzajúce sa na hraniciach Nemecka (Bavorsko) a Rakúska (Tirolsko). Pohorie tvoria dva paralelne ležiace hrebene Wetterstein a Mieminger Kette (niekedy býva radený ako samostatný masív), prevyšujúce svoje okolie o viac ako 2 000 m. Hrebeň Mieminger Kette leží už celým svojím územím v Rakúsku. Pohorie so svojimi strmými štítmi z kompaktného vápenca je obľúbené medzi horolezcami a vysokohorskými turistami.

 Poloha 
Ohraničenie pohoria na juhu je dané tokom rieky Inn, na západe tvorí hranicu cestné sedlo Fernpass a údolie potoka Loisach, ktorým je ohraničené aj zo severu. Na východe delí od masívu Karwendel potok Drahn Bach.

 Členenie 
Pohorie sa okrem dvoch hlavných celkov Wetterstein a Mieminger Kette delí ešte na niekoľko menších celkov - hrebeňov, stretajúcich sa v jednom bode, vrchole Zugspitze. Na severe je to malá skupina Riffelwandkamm a najvyššie poschodie pohoria, Zugspitze-Platt-Umrahmunggruppe, kde leží najvyšší vrchol pohoria a zároveň najvyšší vrchol Nemecka - Zugspitze (2 962 m). Na túto vysokú skupinu plynule nadväzuje hrebeň Wetersteinkamm, ktorý končí pri meste Mittenwald, na hraniciach. Hrebeň Mieminger Kette sa delí na dva podcelky - západný masív Grunstein a východný hrebeň Hohe Munde. Najvyšší vrchol masívu je Hochplattig (2 768 m). Poslednou skupinou je Arnstock v blízkosti mesta Scharnitz.

 Najvýznamnejšie vrcholy 

 Príroda 
Kombinácia horských lúk a strmých skál sa zdá byť jedinečnou ako životný priestor pre mnohé druhy zvierat, ako je napr. kamzík, svišť, vretenica severná, orol skalný alebo kuna lesná, ktorých tu žije mnoho druhov.

 Turizmus 
V pohorí si prídu na svoje predovšetkým milovníci horolezectva a zaistených ciest, ale aj sviatočný turisti využívajúci početné lanovky. Tiež tu nájdeme niekoľko jazier (napr. Seebeseen).

Nemecká sekcia horského spolku Alpenverein spravuje v pohorí Wetterstein celkom 6 chát: Münchner Haus (2 964 m), Meilerhütte (2 366m), Knorrhütte (2 052 m), Kreuzeckhaus (tiež známa ako Adolf-Zoeppritz-Haus, 1 652 m), Höllentalangerhütte (1 379 m) a Reintalangerhütte (1 366 m). Mimo tieto sa turistom ponúkajú aj horské chaty patriace turistickým klubom a priateľom prírody (Naturfreunde): Schachenhaus (1 866 m) a Wiener Neustädter Hütte (2 209 m). Nájdeme tu tiež niekoľko bivakov: Waxensteinhütte (tiež Aiplehütte). V doline Oberreintalkar je Oberreintal HütteOberreitalhütte, ďalej Schüsselkarbiwak (2 530 m) a Hoellentalgrat Hütte. V pohorí Wetterstein je ešte pár súkromných chát: napr. Kreuzjochhaus odkiaľ je jedna z najkrajších panorám "Bavorských Álp" v lete a v zime ide o veľmi obľúbené miesto lyžiarov ležiace nad strediskom Garmisch-Partenkirchen.

 Horolezectvo 
Wetterstein je horolezecky významné pohorie. Z južnej strany je dôležitá 400 metrová stena Schüsselkarspitze, zo severnej strany je veľa krásnych a významných horolezeckých túr v údolí Oberreintal s horolezeckou chatou Oberreintalhütte.Oberreintal lezecký raj. Pre horolezcov hľadajúcich pohodové lezenie s pohodlným prístupom je potom dobrým cieľom severná stena AlpspitzeAlpspitze pohodová lezenice a Bernadeinwand. Medzi zaujímavé ciele, aj na zimu, patrí Jubiläumsgrat, čiastočne zaistený hrebeň tiahnúci sa cez niekoľko vrcholov medzi Alpspitze a Zugspitze. Túry v severnej časti pohoria sú popísané v horolezeckom sprievodcovi Wetterstein Nord.Wetterstein Nord

 Zaistené cesty 
V masíve Wetterstein nájdeme nepreberné množstvo zaistených ciest všetkých obtiažností, tu len výber tých najzaujímavejších:
 Südensteig Ehrwalder Sonnenspitze - veľmi náročná cesta idúca k vrcholu Ehrwalder Sonnenspitze (obtiažnosť E) 
 Höllentalsteig - prechádzajúca údolím Höllental k chate Höllentalhütte na severnej strane Zugspitze (obtiažnosť B/C)
 Zugspitze west weg - je západným variantom výstupu na najvyšší vrchol (obtiažnosť B/C) 
 Seeben klettersteig - prestupujúca stenu Seebenwand (obtiažnosť D)
 Alpspitz-Ferrata - pohodlný prístup z lanovky (obtiažnosť B/C)Ferrata Alpspitze popis cesty
 Alpspitze Nordwandsteig - je severná cesta na vrchol Alpspitze, často sa kombinuje s Alpspitz Ferrato do okruhu (obtiažnosť B/C)Alpspitze Nordwandsteig Popis cesty
 Alpspitze Mauerläufersteig - je nová náročná ferrata na Bernadeinkopf v susedstve Alpspitze s pohodlným prístupom z hornej stanice lanovky (obtiažnosť D/E)Mauerläufersteig Popis cesty
 Brunntalgratsteig - od chaty Knorrhütte na hrebeň Jubiläumsgrat
 Crazy Eddy I - je extrémna ferrata v stene Grünbergwand, majúca ešte svoju druhú variantu (obtiažnosť E)
 Tajakante klettersteig - dosahujúca vrchol Vordere Tajakopf južne od Zugspitze (obtiažnosť E)

 Sídla 
 Ehrwald
 Garmisch-Partenkirchen
 Mittenwald
 Telfs
 Seefeld in Tirol

 Referencie 

 Iné projekty 

 Externé odkazy 
 Wetterstein na Summitpost

Kategória:Pohoria v Rakúsku
Kategória:Pohoria v Nemecku
Kategória:Geografia Bavorska
Kategória:Pohoria v Alpách